השריר השוקיתי הקצר

**השריר השוקיתי הקצר fibularis brevis** או **peroneus brevis,** הוא שריר הנמצא מתחת לשריר השוקיתי הארוך - fibularis longus בצד החיצוני של השוקית ושל כף הרגל. השריר גורם להטיית כף הרגל החוצה (איברזיה), הרחק מקו האמצע של הגוף ולהארכת כף הרגל כלפי מטה הרחק מהגוף בקרסול כפיפת כף הרגל (פלנטר פלקשן).

## מבנה השריר
ימין|ממוזער|478x478 פיקסלים| השריר הפיבולי (fibularis brevis) הוא שריר בשוק התחתונה המסייע בכיפוף ובהיפוך כף הרגל.
השריר השוקיתי הקצר מתחיל בשני השלישים התחתונים של החלק החיצוני של השוקית, פנימה ביחס לשריר השוקיתי הארוך ומרקמת החיבור שבינם לבין השרירים בחלק הקדמי והאחורי של הרגל.

השריר יורד כלפי מטה ומסתיים כגיד שעובר מאחורי חלקה התחתון של השוקית אל מבנה דמוי פירמידה של הפטישון הצידי Malleolus lateralis של הקרסול בחריץ המשותף גם עם גיד השוקית הארוכה. החריץ הופך לתעלה על ידי רשתית השוקית fibular retinaculum העליונה, והגידים בו כלואים במעטפת משותפת. שריר הפרונאוס הארוך (peroneus longus) ושריר הפרונאוס הקצר (peroneus brevis) הם שני השרירים היחידים במדור הצידי של השוק.

לאחר מכן הגיד עובר קדימה לאורך החלק הצידי של עצם העקב, מעל השריר השוקיתי הארוך. הוא חודר לתוך בלט בבסיס עצם המסרק החמישית, בצדו החיצוני.

### מעטפת משותפת לגידים
הגידים של שרירי הפרונאוס הקצר והארוך כלולים במעטפת סינוביאלית משותפת, המתחילה כ-4 ס"מ פרוקסימלית לפטישון הצידי ונמשכת כ-1 ס"מ מעבר לו. הגידים בתוך המעטפת הסינוביאלית עוברים בחריץ הרטרו-מלאולרי (retro-malleolar groove) מתחת לרטינקולום הפרונאלי העליון (superior peroneal retinaculum). בעצם העקב (calcaneus) גידי הפרונאוס הקצר והארוך מופרדים על ידי הגבשושית הפרונאלית (peroneal tubercle) בחלק הצידי של העקב. הפרונאוס הקצר עובר מעל הגבשושית, והפרונאוס הארוך עובר מתחת לגבשושית הפרונאלית.
ממוזער|תרשים שרירי כף הרגל, מתוך גריי

### תפקיד הרטינקולה
רטינקולום היא רצועה של רקמה חזקה שמחזיקה את הגידים של שרירי השוק במקומם ומאפשרת להם לנוע בצורה חלקה מעל הקרסול. הרטינקולום הפרונאלי העליון והתחתון (superior and inferior peroneal retinacula) מונעים תת-פריקה של הגידים על ידי קיבוע גידי הפרונאוס הקצר והארוך במקומם באזור הקרסול שהוא אזור תנועתי ומועד לפריקה. רטינקולום פרונאלי העליון מכסה את גידי שרירי הפרונאוס עם חיבורים בשוקית הדיסטלית ובצד הצידי של העקב. רטינקולום פרונאלי תחתון מכסה את גידי שרירי הפרונאוס עם חיבורים בעקב הצידי נמוך יותר מרטינקולום פרונאלי עליון. רטינקולום הפרונאלי התחתון צמוד לרטינקולום הפושט התחתון (inferior extensor retinaculum) בגב כף הרגל.

האורך הממוצע של גיד הפרונאוס הקצר הוא 79.6 מ"מ, ורוחבו היה 4.46 מ"מ באמצעו ו-14.85 מ"מ בנקודת ההתחברות שלו לעצם המסרק החמישית.

השריר מעוצבב על ידי העצב הפרונאלי השטחי superficial fibular (peroneal) nerve.

## פונקציה
השריר השוקיתי הקצר הוא שריר המרחיק Abductor החזק ביותר של כף הרגל. יחד עם שריר השוקית הארוך והשריר השוקתי האחורי, הוא מושך את כף הרגל כלפי מטה הרחק מהגוף בקרסול-כפיפה כף הרגל (פלנטר פלקשן). הוא הפוך ומתנגד לשריר השוקתי הקדמי ולשריר הפיבולירי השלישי, שמושכים את כף הרגל כלפי מעלה לכיוון הגוף (דורסי פלקשן). השריר השוקיתי הארוך מטה גם את כף כף הרגל הרחק מקו האמצע של הגוף (איוורסיה).השרירים השוקיתים יחד, מסייעים בייצוב הרגל על כף הרגל, במיוחד בעמידה על רגל אחת.

### תנועת הקרסול ושרירי הפרונאוס
מפרק הקרסול נייד יחסית ונסמך לצורך יצוב על הרצועות הסובבות אותו. רצועות הקרסול מחברות בין העצמות הממוקמות עמוק לשרירים ולגידים של הקרסול. השרירים החוצים את מפרק הקרסול פועלים מכנית על כף הרגל והקרסול. התנועות העיקריות של כף הרגל והקרסול הן כפיפה כפית (plantar flexion), כפיפה גבית (dorsiflexion), אי-ורסיה (eversion) ואינוורסיה (inversion). שריר וגיד השוקיתי הקצר, חוצים את מפרק הקרסול אחורית לשוקית. שריר השוקיתי הקצר מסייע באי-ורסיה של כף הרגל, ובמידה חלשה יותר, מבצע כפיפה כפית של הקרסול. שריר השוקיתי הקצר, המתחבר לעצם המסרק החמישית, מאפשר כפיפה כפית בזכות התחברות הקרובה יחסית לקרסול.

## משמעות קלינית
בעת שבר בבסיס עצם המסרק החמישית, שריר השוקית הקצר עלול למשוך מעלה ולהסיט את המקטע העליון של השבר-שבר ג'ונס. נקע היפוכי של כף הרגל (inversion sprain) עלול למשוך את הגיד באופן שיגרום לתלישת הזיז (tuberosity) בבסיס עצם המסרק החמישית.

קרעים פיצוליים (split tears) בגיד השוקית הקצר הם שכיחים וגורמים לכאב צידי בקרסול. קרעים אלו מאובחנים בקלות באמצעות הדמיית תהודה מגנטית (MRI) ולעיתים גם באמצעות אולטרסאונד. הגיד עצמו עלול לפתח טנדינופתיה (tendinopathy), או שנרתיק הגיד השוקיתי המשותף (common peroneal sheath) עלול לפתח דלקת-טנוסינוביטיס (tenosynovitis).

## מקור השם הלטיני
*[[טרמינולוגיה אנטומיקה|הטרמינולוגיה האנטומית]]* מציינת את fibularis כמילה המועדפת על פני peroneus. המינוח הנפוץ בקרב אנשי מקצוע הוא הפרונאוס.

מקור השם פרונאוס הוא במילה היוונית פרונה. משמעותה היא סוג של סיכה או אבזם. בטרמינולוגיה רפואית המילה מתייחסת לחלק הקשור לשוקית לחלק החיצוני של הרגל.

## תמונות נוספות

קובץ:Gray357.png|טקסט=Coronal section through right ankle and subtalar joints. (Label for Peroneus brevis is at right, third from the bottom.)| חתך קורונלי דרך קרסול ימין ומפרקים תת-טלריים . (התווית עבור Peroneus brevis נמצאת מימין, שלישי מלמטה.)
קובץ:Gray258.png|טקסט=Bones of the right leg, anterior surface.| עצמות רגל ימין, משטח קדמי.
קובץ:Gray268.png|טקסט=Bones of the right foot, dorsal surface.| עצמות כף רגל ימין, משטח גבי.
קובץ:Gray437.png|טקסט=Muscles of the front of the leg.| שרירי החלק הקדמי של השוק וכף הרגל.
קובץ:Gray440_color.png|טקסט=Cross-section through middle of leg.| חתך רוחב באמצע השוק.
קובץ:Gray551.png|טקסט=The popliteal, posterior tibial, and fibular arteries.| העורקים האחוריים והשוקיים.
קובץ:Gray1239.png|טקסט=Back of left lower extremity.| החלק האחורי של הגפה השמאלית.
קובץ:Slide16wwww.JPG|טקסט=Fibularis brevis muscle| שריר השוקית הקצר.
קובץ:Slide1ABBBA.JPG|טקסט=Muscles of the sole of the foot.| שרירי כף הרגל.
קובץ:Slide1Bebe.JPG|טקסט=Dorsum of foot, deep dissection.| שרירי גב כף הרגל, דיסקציה עמוקה.
קובץ:Slide2xzxz.JPG|טקסט=Muscles of leg, lateral view, deep dissection.| מבט צדדי של שרירי הרגל, דיסקציה עמוקה.


## קישורים חיצוניים

## הערות שוליים

קטגוריה:שרירי הגפיים התחתונות
קטגוריה:שרירי כף הרגל